El Cementeri Municipal amplia els seus horaris
2025-07-24

Vistes les necessitats dels veïns de Burjassot, l’Ajuntament del municipi, a petició del seu alcalde, Rafa García, ha ampliat els horaris d’obertura del Cementeri Municipal, així com els d’inhumacions, exhumacions o trasllats.

El Cementeri estarà obert al públic de dilluns a dissabte de 9 a 13 hores i de 15.30 a 18 hores. En el cas de diumenges i festius, l’horari serà de 9 a 13 hores. En aquest horari, tal com es desprén del decret aprovat pel Consistori, “es podran realitzar inhumacions, exhumacions o trasllats, excepte els dies 1 de gener, 1 de maig, 9 d’octubre, 1 de novembre, 25 de desembre i 16 d’agost, que no es duran a terme, excepte en casos excepcionals i urgents”.

Així mateix, “els diumenges i dies festius, els serveis del cementeri se suspendran a les 13 hores, excepte en cas d’emergència”.